alexandrainst/scandi-wiki huggingface dataset:
Vitenskapsåret 1825

Vitenskapsåret 1825 er en oversikt over hendelser, prisvinnere, fødte og avdøde personer med tilknytning til vitenskap i 1825.

Hendelser
 27. september – Jernbanen mellom Stockton og Darlington blir innviet.
 Pierre-Simon Laplace publiserer Mecanique Celeste, en studie om gravitasjonen, solsystemets stabilitet, tidevannet, jevndøgnenes bevegelse, månens librasjon og Saturns ringer. 
 Michael Faraday lykkes i å isolere benzen.
 Hans Christian Ørsted utvinner aluminium.
 Augustin Louis Cauchy legger fram Cauchys integralsats. Han innfører også teorien om residue i kompleks analyse.
 Johann Peter Gustav Lejeune Dirichlet og Adrien-Marie Legendre beviser Fermats siste teorem for n = 5.
 André-Marie Ampère oppdager Stokes' teorem.
 Georges Cuvier framlegger katastrofeteorien som forklaring på at store grupper av dyr har dødd ut.
 Étienne Geoffroy Saint-Hilaire identifierer Cuviers fossile "krokodille" som en teleosaurus.
 Bergens Museum blir etablert.

Geometri
Ukjent dato - G. Poulett Scrope publiserer Considerations on Volcanoes, det første systematiske verket innom vulkanologi.

Medisin
 Ukjent dato - Jean-Baptiste Sarlandières Mémoires sur L'Électro-Puncture introduserer elektroakupunktur innen vestlig medisin.

Prisvinnere
 Copleymedaljen
François Arago, fransk astronom og fysiker
Peter Barlow, britisk matematiker

Fødsler

|-
|Januar|| 18. || Edward Frankland || britisk || kjemiker ||align=center|74 ||align=center|1899 || 

|Februar || 8. || Henry Walter Bates || britisk || oppdagelsesreisende og naturforsker (entomolog) ||align=center|67 ||align=center|1892 || 
|-
|Mai ||4. || Thomas Henry Huxley || britisk || biolog ||align=center| ||align=center|1895 ||
|}

Dødsfall

|-
|Oktober ||6. || Bernard Germain de Lacépède || fransk || biolog ||align=center| ||align=center|1756 ||
|}

Referanser
Vitenskapsåret 1991

Vitenskapsåret 1991 er en oversikt over hendelser, prisvinnere, fødte og avdøde personer med tilknytning til vitenskap i 1991.

Hendelser

Astronomi og romfart
18. mai – Helen Sharman blir den første briten i rommet.
11. juli – En total solformørkelse er synlig fra Stillehavet, Mellom-Amerika og Brasil.
29. oktober – Galileo blir den første romfartøyet som besøker en asteroide.
21. desember – En partiell måneformørkelse inntreffer.
Ukjent dato – Asteroiden 6859 Datemasamune oppdages av Masahiro Koishikawa.
 Ukjent dato –  Asteroiden 11514 Tsunenaga oppdages.

Geofysikk
 Ukjent dato - Alan Hildebrand med flere støtter Alvarezhypotesen for kritt-tertiær-utryddelsen, ved å foreslå at Chicxulubkrateret på Yucatánhalvøyen i Mexico er et nedslagskrater for den store asteroiden som for 65 millioner år siden skal ha kollidert med jorden.

Kjemi
Ukjent dato – Karbonnanorør oppdages av Sumio Iijima.

Meteorologi

Prisvinnere
Bigsbymedaljen: Robert Stephen White
Copleymedaljen: Sydney Brenner
Davymedaljen: Jeremy Knowles
Göran Gustafssonprisen:
Molekylær biologi: Björn Vennström
Fysikk: Carsten Peterson
Kjemi: Bertil Andersson
Matematikk: Arne Meurman
Medisin: Anders Björklund
Ingenjörsvetenskapsakademien deler ut den store gullmedaljen til Erik Wallenberg
Naylorprisen: Roger Penrose 
Nobelprisen: 
Fysikk: Pierre-Gilles de Gennes
Kjemi: Richard R. Ernst
Fysiologi/Medisin: Erwin Neher, Bert Sakmann
Steeleprisen: Armand Borel, Jean-François Treves, Eugenio Calabi
Sylvestermedaljen: K.F. Roth
Turingprisen – Robin Milner
Wollastonmedaljen: Xavier Le Pichon

Fødsler

Dødsfall
 30. januar - John Bardeen, fysiker, medoppfinner av transistoren (født 1908)
 1. mars - Edwin H. Land, oppfinner og grunnlegger av Polaroid (født 1909)
 13. mars – Max Poll, belgisk biolog (iktyolog) (født 1908)

Referanser

Se også
Külüg Khan

Külüg Khan (mongolsk kyrillisk: Хөлөг хаан; Hülüg Haan; samtidig mongolsk: Külüg qaγan; født Khayishan eller Hǎishān (kinesisk: 海山) 4. august 1281, død 27. januar 1311) keiser Wǔzōng av Yuán (元武宗; hanyu pinyin: Yuán Wǔzōng) var den tredje keiseren av det kinesiske Yuán-dynastiet fra 21. juni 1307 til sin død 27. januar 1311, og blir regnet for å være den sjuende khaganen av mongolene. 

Kinesiske Yuan-keisere
Fødsler i 1281
Dødsfall i 1311
Djengis Khans etterkommere
S. Møller Storband

S. Møller Storband er et storband stiftet i 1974, med base på Musikerlåfte' ved Studentersamfundet i Trondheim. Håkon Hammer har vært bandets kunstneriske leder siden 2016.

Bandet var på turné i Nederland våren 2000 og spilte juleshow sammen med frijazzbandet The Source i desember 2000 og 2001. 

I 2009 samarbeidet orkestret med pianisten Vigleik Storaas. Under UKA 2011 i Trondheim hadde bandet et samarbeid med  Vidar Busk. Bandet har også samarbeidet med Ståle Storløkken.

Av musikalske ledere for S. Møller i nyere tid, kan det særlig trekkes frem: Øyvind Brække, Erlend Skomsvoll, Håvard Lund, Tor Yttredal, Ståle Storløkken, Andreas Håkestad og Christian Aftret Eriksen.

Diskografi
Circular Movements (september 2001)
Blokk 80 (2002) med Ståle Storløkken
Urban Ghost (2004, Sonor)
Blå, blå luft (2009)
Diskografien er ikke komplett.

Ledere
Øyvind Brække
Erlend Skomsvoll
Håvard Lund, kjent fra Farmers Market og Transjoik
Tor Yttredal (leder fra høsten 2001)
Andreas Håkestad
Olav Slagsvold
Christian Aftret Eriksen

Kjente medlemmer
Øystein Skre, trombonist og sanger i Bjelleklang og Gli Scapoli
Heidi Skjerve, vokalist
Kåre Kolve, saxofonist i bl.a. Mezzoforte og Lava

Referanser

Eksterne lenker
 
 
 Used 2 Love U - S.Møller Storband
 Zappa på Rockheim 2014

Norske storband
Studentersamfundet i Trondhjem
Svake mennesker (sang)

«Svake mennesker» er en norsk sang som ble skrevet og utgitt av Gry Jannicke Jarlum i 1981 under artistnavnet Jannicke. Den ble en landeplage og lå på førsteplass på VG-lista i hele 16 uker. Idag regnes sangen som en av klassikerne i norsk musikkhistorie. I 2002 spilte artisten Apollo inn «Svake mennesker» i en duett med Gry Jannicke Jarlum. Sangen ble gitt ut som singel og på albumet Mine damer og herrer.

 
 

Norske sanger
Sanger fra 1981
Jumbo (band)

Jumbo var et norsk heavyrockband, dannet i 1969. Oppløst i 1970.

Med medlemmer fra The Beatniks og The Vanguards fikk gruppa straks status som supergruppe, og som sådan var de den tredje i rekka som bar en slik etikett i Norge, etter The Dream og Taboo. Gruppa besto av Svein Finjarn (gitar, sang) og Freddy Lindquist (gitar), begge tidligere medlemmer av The Beatniks, The New Beatnicks og The Vanguards, Tore Syvertsen (bass), fra The Beatniks, og Leif Jensen (trommer).

Dels spilte de hardrock og coverversjoner etter band som Led Zeppelin og Deep Purple, dels fleipet de med norsk pop ved å fremføre søtladne, norske tekster. De to singelplatene de rakk å gi ut viser begge stilarter. Den ene singelen «UFO» / «Wring That Neck» var hardtslående rock,  mens «Hjørdis» og «Ta Beina Fatt» var ment som morsomme parodier.

Jumbo backet dessuten den tidligere Vanguards-organisten Johnny Day på en solo-single, «I Want You To Be My Baby» / «Bootleg». Bandet la planer om å spille inn et album da Tore Syvertsen plutselig takket for seg. Dernest gikk også Freddy Lindquist lei og sluttet i bandet. Da bandet var oppløst ble LP-en fullført av Finjarn og Jensen med ulike studiomusikere, og utgitt i 1970 under tittelen Finjarn/Jensen.

Trivia
Svein Finjarn og Tore Syvertsen tok snart opp igjen samarbeidet i et annet kortlevd band, Fresh Air.
Svein Finjarn og Leif Jensen gikk i 1971 sammen med de tidligere Vanguards-medlemmene Johnny Sareussen (bass) og Bjørn Nordvang (vokal), samt Håkon Graff (orgel), for å starte deres gamle gruppe en gang til, nå som The New Vanguards.

Referanser

Litteratur
Willy B.: Norge i rock, beat & blues. Del 1 1955 – 1971. Oslo 1983.
Jan Eggum, Bård Ose og Siren Steen (red.): Norsk pop & rockleksikon : populærmusikk i hundre år. Vega Forlag, Oslo, 2005. ISBN 82-92489-09-6.
Thor-Rune Haugen: Riller over fjord og fjell, norsk rock på plate 1955-1977 – en diskografi. Rockarkivet. Oslo 2006. ISBN 978-82-997310-1-1

Eksterne lenker
 Jumbo presentert av Ballade.no.
 Review Finjarn & Jensen.
 Jumbo omtalt på Groove.no.
 Jumbo i Rockheims Mediateket.

__notoc__

Norske rockegrupper
Band etablert i 1969
Opphør i 1970
Pokal

En pokal er et praktdrikkebeger på høy fot, ofte en stett og av og til med et kronelignende lokk. Pokaler er gjerne seremonielle prydgjenstander, ofte benyttet som troféer i konkurranser eller til hedersbevisninger og gaver. De mest verdifulle lages gjerne av enten krystallglass eller sølv og kan også utrustes med håndslipte detaljer og ha innslag av gull og edelstener.

Kunstindustrimuseet har en samling på over nitti pokaler. Eremitage-pokalen ble kjøpt til Kunstindustrimuseet i 2000 for 2 millioner kroner, den ble laget ved Nøstetangen glassverk (1741–1777).

I håndverkslaug hørte pokaler til de laugsgjenstander som det knyttet seg seremonier til.

Det engelske ordet for pokal, cup, brukes gjerne om idrettskonkurranser.

Pokal av glass ble brukt som drikkebeger ved festligheter hos bl.a. borgerskapet i Norge på 1600- og 1700-tallene.. Med inngravert skrift og andre dekorasjoner er glasspokaler også senere brukt av mange som gaver ved spesielle anledninger.

Pokaler

Se også
 Vandrepokal
 Kongepokal

Referanser

4

Eksterne lenker 
 

Trofeer
Belinda Bauer

Belinda Bauer (født 1962 i England) er en britisk kriminalforfatter. Hun oppvokst i England og Sør-Afrika, og hennes debutroman Blacklands mottok den britiske kriminalforfatterforening Crime Writers' Associations Gold Dagger-pris for beste kriminalroman i 2010. Handlingen både i Blacklands og oppfølgerne Darkside (2011) og Finders Keepers (2012) er lagt til den lille engelske landsbyen Shipcott ved Exmoor nordlige Devon. Begge bøker er oversatt til en rekke språk. I 2013 mottok hun CWAs Dagger in the Library-pris, som tildeles den nålevende krimforfatter som «siste år har gitt (britiske) lesere mest glede».

Belinda Bauer ble født i England, og vokste opp der og i Sør-Afrika. Hun bosatte seg i Cardiff og har levd lengre i Wales enn andre steder. I Cardiff arbeidet hun som journalist i sju år. Hun arbeidet også som manusforfatter, og mottok Carl Foremans BAFTA-prisen for filmmanuset The Locker Room. På spørsmålet hvilke bøker og hvorfor har hun svart: «Svaret er ‘krim’ og ‘for penger’. Men det er ikke hele forklaringen. ‘Krim’ er løste ord for en trang nisje. Krimlitteratur er egentlig fortellinger om hvordan livene endres av ugjerningene til andre.»

Bibliografi 
 Blacklands (2010); norsk utgave (2011): Blacklands. Cappelen Damm, Oslo. ISBN 978-8202332280.
 Darkside (2011); norsk utgave (2012): Mørke dager. Cappelen Damm, Oslo. ISBN 978-8202357276.
 Finders Keepers (2012); norsk utgave (2013): Som fortjent. Cappelen Damm, Oslo. ISBN 978-8202391942.
 Rubbernecker (2013); norsk utgave (2014): Nysgjerrigper. Cappelen Damm, Oslo. ISBN 9788202414689.
 The Facts of Life and Death (2014); norsk utgave (2015): Sannheten om livet og døden. Cappelen Damm, Oslo. ISBN 978-8202478070.
 The Shut Eye (2015); norsk utgave (2016): Den synske. Cappelen Damm, Oslo. ISBN 978-8202515119.
 The Beautiful Dead (2016); norsk utgave (2018): Den vakre død. Cappelen Damm, Oslo. ISBN 978-8202572303.
 Snap (2018); norsk utgave (2019): Bristepunktet. Cappelen Damm, Oslo. ISBN 978-8202616687.

Referanser

Eksterne lenker 
 

Britiske krimforfattere
Michael Hansson (1990–)

Michael Hansson (født 26. september 1990) er en norsk skuespiller. 

Han ble kjent da han spilte Johnny i den norske TV-serien Johnny og Johanna i 2005 og 2006.

Eksterne lenker   
 

Norske skuespillere
Vitenskapsåret 1990

Vitenskapsåret 1990 er en oversikt over hendelser, prisvinnere, fødte og avdøde personer med tilknytning til vitenskap i 1990.

Hendelser
 12. november   – Tim Berners-Lee publiserer et mer formelt forslag om World Wide Web. 
 13. november – Den første kjentewebsiden blir skrevet.

Astronomi og romfart

24. april – Hubbleteleskopet blir plassert i bane.
November - Romsonden Magellan, som ble sendt ut fra en romferje, viser forkastninger, vulkaner og lavaberg på Venus som tidligere ikke har vært synlig.
2. desember – Toyohiro Akiyama blir den første japaneren i verdensrommet.

Biologi
Ukjent dato – Den første biologiolympiaden blir arrangert i Olomouc, Tsjekkoslovakia.

Meteorologi

Paleontologi
 12. august – "Sue", det best bevarte eksemplaret av Tyrannosaurus rex som noen gang er funnet blir oppdaget i Sør-Dakota.

Prisvinnere
Brinellmedaljen: Terkel Rosenquist
Copleymedaljen: Abdus Salam
Darwinmedaljen: John Harper
Davymedaljen: Keith Ingold
Fieldsmedaljen: Vladimir Drinfeld, Vaughan Frederick Randal Jones, Shigefumi Mori og Edward Witten
Nobelprisen: 
Fysikk: Jerome I. Friedman, Henry Way Kendall, Richard E. Taylor
Kjemi: Elias James Corey
Fysiologi/Medisin: Joseph E. Murray, Edward Donnall Thomas
Steeleprisen: Raoul Bott, R. D. Richtmyer, Bertram Kostant
Turingprisen: Fernando Corbató
Wollastonmedaljen: Wallace S. Broecker

Dødsfall

|-
|rowspan=2|Januar ||4. || Doc Edgerton || amerikansk ||  elektroingeniør ||align=center|86 ||align=center|1903 ||
|-
| 26. || Lewis Mumford || amerikansk || vitenskapshistoriker og -filosof ||align=center| ||align=center|1895 ||

|rowspan=2|Mars || 22. || Gerald Bull || canadisk || ingeniør ||align=center| ||align=center|1928 ||

| 24. || An Wang || kinesisk-amerikansk || computerdesigner ||align=center|70 ||align=center|1920 || 
|-
|August || 18. || B.F. Skinner || amerikansk || psykolog ||align=center|86 ||align=center|1904 || 

|Oktober ||21. || Karl Egil Aubert || norsk || matematiker, ekspert på abstrakt algebra, da spesielt idealteori ||align=center| ||align=center|1924 ||
|}

Referanser
Vitenskapsåret 1989

Vitenskapsåret 1989 er en oversikt over hendelser, prisvinnere, fødte og avdøde personer med tilknytning til vitenskap i 1989.

Hendelser

Astronomi og romfart
25. august – USAs ubemannede romsonde Voyager 2 når fram til Neptun.
16. oktober – Romsonden Galileo, som ble sendt avgårde fra romferje, når Juptier som tidligere ikke har vært synlig.

Biologi
Ukjent dato - New Zealands miljøverndepartement påbegynner "Kakapo Recovery Plan".

Medisin
Ukjent dato -  The Oxford Database of Perinatal Trials startet å publiseres online.

Prisvinnere
Bigsbymedaljen: Trevor Elliott
Copleymedaljen: César Milstein
De Morgan-medaljen: David George Kendall
Ingenjörsvetenskapsakademien deler ut den store gullmedaljen til Lennart Nilsson, Torkel Wallmark og Torbjörn Westermark
Nobelprisen: 
Fysikk: Norman F. Ramsey, Hans G. Dehmelt, Wolfgang Paul
Kjemi: Sidney Altman, Thomas R. Cech
Fysiologi/Medisin: J. Michael Bishop, Harold E. Varmus
Steeleprisen: Irving Kaplansky, Daniel Gorenstein, Alberto Calderón
Turingprisen: William Kahan
Wollastonmedaljen: Drummond Hoyle Matthews

Fødsler

Dødsfall
13. februar – James Bond, amerikansk ornitolog (født 1900)
 27. februar – Konrad Lorenz, zoolog (født 1903)
 12. august – William Bradford Shockley, fysiker (født 1910)
 20. august – George Adamson, miljøverner (villmark) (født 1906)
 29. august – Peter Scott, miljøverner (født 1909)
 11. oktober – M. King Hubbert, geofysiker (født 1903)
 14. desember – Andrei Sakharov, kjernefysiker (født 1921)

Referanser

Se også
Tarva fyr

Tarva fyr lå på vestsiden av holmen Hegresteinen, vest for Husøya i øygruppa Tarva i Bjugn kommune i Trøndelag. Fyret ble opprettet i 1894 og nedlagt og erstattet av ei fyrlykt i 1956. Lyktehuset sto på vestsiden av fyrvokterboligen; i tillegg besto fyrstasjonen av uthus med fjøs, vedbu og arbeidsrom, samt et naust på østsiden av holmen. Fyrstasjonen er i dag i privat eie.

Se også
Norske fyr

Kilder
Kulturminneløypa.no: Tarva (besøkt 9. oktober 2011)
Norsk Fyrhistorisk Forening: Tarva fyrstasjon (besøkt 9. oktober 2011)

Fyr i Trøndelag
Ørlands geografi
Byggverk fullført i 1894
1894 i Norge
Samferdsel i Ørland
Byggverk i Ørland
Artikler i sjøfart-prosjektet
Soldier’s Girl

Soldier's Girl er en dramafilm fra 2003 produsert av filmselskapet Showtime. Den er basert på en sann historie: forholdet mellom Barry Winchell og Calpernia Addams og hendelsene som ledet til drapet på Winchell begått av medsoldater. Manuset er skrevet Ron Nyswaner og filmen ble regissert av Frank R. Pierson, med Troy Garity i rollen som Barry Winchell og Lee Pace som Calpernia Addams.

Handling 
Barry er en menig soldat i 101st Airborne Division i United States Army, stasjonert ved Fort Campbell, Kentucky. Calpernia som skuespiller ved en transkjønnet klubb i Nashville, Tennessee. Barry og Calpernia møter hverandre første gang i 1999. Barrys medsoldat Justin Fisher (Shawn Hatosy) tar Barry med til klubben hvor Calpernia opptrer. Etter at Barry og Calpernia begynner å se hverandre regelmessig, begynner Fisher å spre rykter på basen om forholdet deres. Barry blir utsatt for økende trakassering og press, som eksploderer i vold i 4. juli-helgen. Mens Calpernia opptrer i en skjønnhetskonkurranse i Nashville, blir Barry slått til døde mens han sover med et balltre av soldaten Calvin Glover, som har blitt oppfordret av Fisher til å begå ugjerningen.

Medvirkende 
 Barclay Hope – Sersjant Howard Paxton 
 Troy Garity – Barry Winchell
 Lee Pace – Calpernia Addams/Scottie
 Andre Braugher – Sersjant Carlos Diaz
 Shawn Hatosy – Justin Fisher
 Philip Eddolls – Calvin Glover
 Merwin Mondesir – Henry Millens
 Dan Petronijevic – Collin Baker

Utmerkelser

Referanser

Eksterne lenker 
 
 The Story Behind "Soldier's Girl," by Calpernia Addams 

Filmer fra 2003
Transpersonemner
Engelskspråklige filmer
Knut Ytre-Arne

Knut Ytre-Arne (født 19. desember 1896, død 30. mars 1968) var en norsk lærer og politiker som representerte Venstre. I 1945 ble han valgt fra Hordaland som  vararepresentant til Stortinget. Han rykket opp til fast plass 13. juli 1949 etter Nils Tveits død. Ved stortingsvalget i 1950 ble han valgt til fast plass, en plass han innehadde frem til 1965, da var han 69 år gammel. Han var varapresident i  Stortinget fra 6. oktober 1961 frem til 30. september 1965. I tillegg til sitt stortingsverv var han også varaordfører i Fana kommune i perioden fra 1945 til 1955.

I 1965 ble Knut Ytre-Arne tildelt Klostermedaljen.

Stortingskomiteer 

 1949–1950 medlem i Landbrukskomiteen
 1950–1954 medlem i Landbrukskomiteen
 1954–1957 medlem i Landbrukskomiteen
 1958–1961 sekretær i Landbrukskomiteen
 1961–1965 medlem i Landbrukskomiteen
 1961–1965 medlem i Valgkomiteen

Kilder 
 Stortinget biografi Knut Ytre-Arne

Eksterne lenker 
 

Stortingsrepresentanter fra Venstre
Stortingsrepresentanter for Hordaland
Stortingsrepresentanter 1950–1953
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Lokalpolitikere i Fana
Venstre-politikere i Hordaland
Personer fra Osterøy kommune
Knyken skisenter

Knyken skisenter ligger vest for Fannrem i Orkdal kommune i Trøndelag. Det består av hoppbakker, alpinanlegg, langrennsstadion, skiskytteranlegg, lysløype (asfaltert for rulleski) og turløyper. Skisenteret er eid av Orkdal IL og drives av skiavdelinga i idrettslaget. Det har siden 1996 hatt status som regionalanlegg.

Den første hoppbakken i Knyken, en 50-metersbakke, åpnet 1. februar 1930, og seinere ble det bygd flere mindre bakker. Hoppanlegget ble i perioden 2010–12 ombygd, og de gamle bakkene med størrelse K63, K40, K25 og K16 ble erstattet av nye bakker med K68, K50, K30, K20, K10 og K6. Sommeren 2012 fikk alle bakkene plastdekke, slik at de kan brukes om sommeren. Bakkerekorden i K68-bakken er 79 meter, satt av Knut Bjørnar Strøm under veteran-NM 13. april 2013.

Alpinanlegget har to skiheiser og fire nedfarter på til sammen ca. 3000 meter, samt et eget barneskitrekk. Skiskytteranlegget hadde NM i 1993. Lysløypa er ca. 5 kilometer lang, turløypenettet ca. 12 kilometer. Både hoppbakkene, alpinanlegget og skiskytteranlegget har flomlys.

Dugnadsgjengen ved Knyken skisenter ble tildelt prisen «Årets ildsjel» for 2013 på Idrettsgallaen 2014. Det hadde blitt lagt ned 115 000 dugnadstimer i løpet av fire år.

Referanser

Kilder
Orkdal IL: Knyken Skisenter (besøkt 10. oktober 2011)
Orkdal IL: Utbyggingen av Nye Knyken skisenter  (besøkt 10. oktober 2011)
Orkdal IL: Veteran-NM på en fantastisk aprildag!  (13. april 2013, besøkt 12. september 2013)
Skisprungschanzen-Archiv: Orkdal (besøkt 10. oktober 2011)

Eksterne lenker 
 Video av Knut Bjørnar Strøms bakkerekordhopp (på YouTube, 13. april 2013)

Skianlegg i Norge
Hoppbakker i Norge
Alpinanlegg i Norge
Skiskyting
Idrettsanlegg i Trøndelag
Sport i Orkland
Byggverk i Orkland
Liste over skolekretser i Aurskog-Høland

Liste over skolekretser i Aurskog-Høland er en liste over skolekretser i Aurskog-Høland.

Kilder 
Kommunens kartgrunnlag

 
Utdanning i Aurskog-Høland
Dime Jankulovski

Dime Jankulovski (født 18. juni 1977 i Göteborg) er en svensk fotballkeeper av Makedonisk opprinnelse som spiller for GAIS.

Han har tidligere spilt for Lundby, Västra Frölunda, AIK, Norrköping, Örgryte og de norske klubbene Start og Raufoss.

Referanser

Eksterne lenker 
 

Svenske fotballspillere
Fotballspillere for GAIS
Fotballspillere for Idrettsklubben Start
Fotballspillere for Raufoss IL
Fotballspillere for Västra Frölunda IF
Fotballspillere for AIK
Fotballspillere for IFK Norrköping
Fotballspillere for Örgryte IS
Fødsler i 1977
Fryktens spill

Fryktens spill (orig.: The Crying Game) er en britisk psykologisk og romantisk dramafilm fra 1992. Neil Jordan er regissør og manusforfatter. Filmen er egentlig en kunstfilm med et lavt budsjett, men ble kjent for et større publikum etter at den vant Oscar for beste originalmanus og flere Oscar-nominasjoner. Det er en av de mest ikoniske filmene med transkjønnethet som tematikk, og tematiserer også spørsmål som rase og nasjonalisme med Nord-Irland-konflikten som bakgrunn. Den første delen av filmen foregår i Nord-Irland, den andre delen i London.

Handling 
Fryktens spill handler om opplevelsene til figuren Fergus (Stephen Rea), et medlem av IRA, hans korte, men betydningsfulle møte med den svarte britiske soldaten Jody (Forest Whitaker), som har blitt tatt til fange av IRA og dør tidlig i filmen, og hans overraskende, romantiske forhold til Jodys kjæreste, Dil (Jaye Davidson), som Jody bad Fergus om å ta vare på. Han oppdager etterhvert at Dil er transkvinne. Til tross for sin overraskelse og ambivalente holdning fortsetter han å elske Dil. Sangen The Crying Game (både Boy Georges og Dave Berrys versjoner) spiller en sentral rolle i filmen.

Filmen var Jaye Davidsons (Dil) første filmrolle. Davidson ble ironisk nok nominert til Oscar for beste mannlige birolle (om rollen egentlig er en birolle er diskutabelt ettersom hun er filmens sentrale objekt), til tross for at han spiller en person som presenterer seg som kvinne.

Medvirkende 
 Forest Whitaker som Jody
 Stephen Rea som Fergus
 Jaye Davidson som Dil
 Miranda Richardson som Jude
 Jim Broadbent som Col

Referanser

Eksterne lenker 
 
 

Filmer fra 1992
Britiske romantiske dramafilmer
Britiske thrillerfilmer
LHBT-relaterte filmer
BAFTA-vinnere
Engelskspråklige filmer
Magnus Nikolaisen

Magnus Killingberg Nikolaisen (født 1. mars 1989) er en norsk fotballspiller som spiller for Alta Idrettsforening.

Etter kontrakten med Alta gikk ut etter 2013-sesongen var han på prøvespill i forskjellige klubber. Den 31. mars 2014 skrev han under på en kontrakt med 1. divisjonsklubben Ullensaker/Kisa.

Eksterne lenker 
 

Norske fotballspillere
Fotballspillere for Harstad IL
Fotballspillere for Alta IF
Fotballspillere for Asker Fotball
Fødsler i 1986
Norsk Bangladesh Fadderforening

Norsk Bangladesh Fadderforening, forkortet NBF, er en politisk og religiøst uavhengig organisasjon som jobber med å legge forholdene til rette for at vanskeligstilte barn i Bangladesh skal få mulighet til utdanning. NBF samarbeider med fem barnehjem og én skole i Bangladesh, og formidler utdanningsstipend til foreldreløse barn og unge. I tillegg har organisasjonen et nødhjelpsfond. 

NBF har et arbeidende styre som holder til i Oslo. Styret jobber ubetalt, slik at mest mulig av innsamlede midler går til barnehjemmene og skolen som støttes. Opp mot 90 % av midlene går direkte til formålene i Bangladesh. NBF er medlem av innsamlingskontrollen.

Eksterne lenker 
 

Norske humanitære organisasjoner